Դարիո Բենեդետտո

Դարիո Իսմայել Բենեդետտո (իսպ.՝ Darío Ismael Benedetto, մայիսի 17, 1990(1990-05-17), Կիլմես, Բուենոս Այրես, Արգենտինա), արգենտինացի ֆուտբոլիստ, ֆրանսիական «Օլիմպիկ Մարսել» ակումբի և Արգենտինայի ազգային հավաքականի հարձակվող։


== Ակումային կարիերա ==

Բենեդետտոն կարիերան սկսել է Սարանդիի «Արսենալում»։ 2008 թվականի նոյեմբերի 9-ին «Բոկա Խունիորսի» դեմ խաղում նշել է նորամուտը արգենտինական Պրիմերայում։ Դա եղել է Դարիոյի միակ խաղն այդ մրցաշրջանում,  հաջորդ անգամ նա խաղադաշտ է դուրս եկել միայն հաջորդ մրցաշրջանում։ 2009 թվականի հունիսի 14-ին «Լանուսի» դեմ խաղում նա խփել է իր առաջին գոլը «Արսենալի» կազմում։ Բենեդետտոն հաճախ չի դուրս եկել խաղադաշտ և եղել է ռոտացիայի խաղացող, խաղային պրակտիկա ստանալու համար տեղափոխվել է Արգենտինայի երկրորդ դիվիզիոնի «Դեֆենսա և Խուստիսիա» ակումբ։ Նոր թիմում Դարիոն նույնպես միշտ չէ, որ հանդես է եկել մեկնարկային կազմում, այդ պատճառով երկրորդ մրցաշրջանի ավարտից հետո հեռացել է ակումբից։
2011 թվականին Բենեդետտոն դարձել է «Խիմնասիա դե Խուխույի» ֆուտբոլիստ։ Փետրվարի 7-ին ԿԱԻ-ի դեմ խաղում նշել է նորամուտը ակումբում։ Մարտի 21-ին «Ինտիտուտոյի» դեմ խաղում Դարիոն խփել է իր առաջին գոլը «Խիմնասիայի» կազմում։ Բենեդետտոն թիմի կազմում անցկացրած տասնիննը խաղում աչքի է ընկել 11 անգամ և դարձել թիմի լավագույն ռմբարկու։ Դարիոյի հաջողությունն աննկատ չի մնացել, և նրա հարազատ ակումբը՝ «Արսենալը» վերադարձրել է հարձակվողին։ Այս անգամ նա ավելի շատ խաղային ժամանակ է ստացել, սակայն հաճախ չի գոլ խփել, թեև դարձել է երկրի չեմպիոն և Արգենտինայի սուպերգավաթակիր։ Երկրորդ մրցաշրջանի ավարտից հետո Դարիոն որոշել է հեռանալ «Արսենալից»։
2013 թվականի ամռանը Բենեդետտոն պայմանագիր է կնքել մեքսիկական «Տիխուանայի» հետ։ Տրանսֆերի արժեքը կազմել է 1,5 միլիոն դոլար։ Հուլիսի 20-ին «Ատլասի» դեմ խաղում Դարիոն նշել է նորամուտը մեքսիկական Պրիմերայում։ Նույն խաղում նա կարիերայի ընթացքում առաջին անգամ ձևակերպել է  հեթ-տրիկը՝ առաջին գոլերը խփելով ակումբի կազմում։
2015 թվականի սկզբին Դարիոն տեղափոխվել է մայրաքաղաքի «Ամերիկա» ակումբ։ Հունվարի 11-ին «Լեոնի» դեմ խաղում նա նշել է նորամուտը Մեխիկոյի ակումբում։ Փետրվարի 1-ին ՈՒԱՆԼ Տիգրեսի  դեմ խաղում Բենեդետտոն խփել է իր առաջին գոլը «Ամերիկայի» կազմում։ Ապրիլի 9-ին Կոստա Ռիկայի «Էրեդիանոյի» դեմ ԿՈՆԿԱԿԱՖ-ի Չեմպիոնների գավաթի խաղում Դարիոն ձևակերպել է «պոկեր» և օգնել թիմին դուրս գալ եզրափակիչ։ Ապրիլի 30-ին կանադական «Մոնրեալ Իմպակտի» դեմ երկրորդ եզրափակչում Բենեդետտոն հեթ-տրիկ է ձևակերպել և օգնել է «Ամերիկային» պատմության մեջ առաջին անգամ հաղթել ԿՈՆԿԱԿԱՖ-ի Չեմպիոնների լիգայում։ Նա իր թիմակից Օրիբե Պերալտայի հետ դարձել է մրցաշարի լավագույն ռմբարկու։ 2016 թվականին Դարիոն երկրորդ անգամ անընդմեջ դարձել է ԿՈՆԿԱԿԱՖ-ի Չեմպիոնների լիգայի հաղթող՝ գոլ խփելով ՈՒԱՆԼ Տիգրեսի դեմ եզրափակչում։
2016 թվականի ամռանը Բենեդետտոն տեղափոխվել է «Բոկա Խունիորս»։ Հուլիսի 8-ին Լիբերտադորեսի գավաթի կիսաեզրափակիչում Էկվադորի «Ինդեպենդյենտե դել Վալյեի» հետ խաղում նշել է նորամուտը նոր ակումբում։ Օգոստոսի 29-ին «Լանուսի» դեմ խաղում Դարիոն նշել է նորամուտը նշեց թիմի կազմում առաջնությունում։ Սեպտեմբերի 25-ին «Կիլմեսի» դեմ խաղում Բենեդետտոն հեթ-տրիկ է ձևակերպել՝ իր առաջին գոլերը խփելով «Բոկա Խունիորսի» կազմում։ 2017 թվականին նա օգնել է ակումբին հաղթել առաջնությունում։ Տարվա վերջում Դարիոն լուրջ վնասվածք է ստացել, որի պատճառով երկար ժամանակ չի խաղացել։
Լիբերտադորեսի գավաթի խաղարկությունում Բենեդետտոն կրկնել է 1990 թվականին Ռաուլ Ամարիլիայի սահմանած ռեկորդը՝ կիսաեզրափակիչի և եզրափակիչի բոլոր հանդիպումներում աչքի ընկնելով գոլերով։ «Բոկա Խունիորսը», սակայն, վճռորոշ խաղի լրացուցիչ ժամանակում զիջել է «Ռիվեր Փլեյթին»։


== Միջազգային կարիերա ==
2017 թվականի սեպտեմբերի 6-ին Վենեսուելայի հավաքականի դեմ աշխարհի առաջնության ընտրական խաղում Բենեդետտոն նշել է նորամուտը Արգենտինայի հավաքականում՝ հանդիպման երկրորդ խաղակեսում փոխարինելով Պաոլո Դիբալային։


== Ձեռքբերումներ ==
Թիմային
«Արսենալ» Սարանդի

Արգենտինայի չեմպիոն - Կլաուսուրա 2012
Արգենտինայի Սուպերգավաթակիր - 2012
Արգենտինայի գավաթակիր - 2012/13«Ամերիկա»

ԿՈՆԿԱԿԱՖ Ոսկե գավաթի դափնեկիր (2) - 2014/2015, 2015/2016«Բոկա Խունիորս»

Արգենտինայի չեմպիոն (2) - 2016/17, 2017/18
Լիպերտադորեսի գավաթի խաղարկության եզրափակչի մասնակից - 2018Անհատական

ԿՈՆԿԱԿԱՖ-ի Չեմպիոնների լիգայի լավագույն ռմբարկու (7 խաղ) - 2014/2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը sports.ru կայքում
Պրոֆիլը transfermarkt.com կայքում(անգլ.)